**Isikuandmete puutumatuse teatis töölevõtmisel**

***Isikuandmete puutumatust käsitlev teatis***

Käesolev teatis annab Sulle teavet selle kohta, kuidas töödeldakse Sinu isikuandmeid Volvo Kontsernis, kus isikuandmete vastutavaks töötlejaks on äriühing, kuhu Sa soovid tööle asuda ja/või Volvo Kontserni personalivaliku osakond („VOLVO“).

VOLVO peab töötlema Sinu isikuandmeid Sinu kasutajaprofiili konto ja/või Sinu Volvo Kontserni töökohataotluse haldamiseks.

Samuti võib VOLVO töödelda Sinu isikuandmeid siis, kui Sa oled praegu või olnud varem Volvo Kontserni kuuluva äriühingu töötaja või konsultant. Sellisel juhul palume Sul lugeda läbi Töötajatele või Konsultantidele kohaldatav isikuandmete puutumatuse teatis.

***Isikuandmete vastutav töötleja ja andmekaitsespetsialist ning nende kontaktandmed***

Käesolev teatis annab informatsiooni selle kohta, kuidas VOLVO Sinu isikuandmeid töötleb. VOLVO vastutab Sinu isikuandmete töötlemise eest kohaldatavate andmekaitsealaste õigusaktidega kehtestatud korras.

Kui Sul peaks tekkima küsimusi selle kohta, kuidas Sinu isikuandmeid töödeldakse, siis palume Sul võtta ühendust VOLVO andmekaitsespetsialistiga aadressil DPO\_Office@volvo.com, posti või telefoni teel: AB Volvo, Att: Data Protection Office, Dept AA14100, VLH, SE-405 08 Göteborg, Sweden või +46 (0)31 66 00 00

***Millisesse kategooriasse kuuluvaid isikuandmeid VOLVO töötleb?***

VOLVO töötleb kõiki järgmistesse kategooriatesse kuuluvaid isikuandmeid või mõnda neist.

* Isikuandmed, sh nimi, sünniaeg, sugu, rahvus, eelistatud keel, foto
* Kontaktandmed, sh kodune aadress, e-posti aadress, telefoninumber
* Terviseandmed, sh tervisekontrolli tulemused, uimastitesti tulemused (kui on asjakohane)
* Pädevust puudutavad andmed, sh CV, andmed hariduse ja koolituste kohta

Märgime eraldi, et kohaldatavate andmekaitset reguleerivate õigusaktide järgi kuuluvad terviseandmeid eri kategooriasse ja neid käsitletakse erilise hoolikusega.

***Töötlemise õiguslik alus ja eesmärgid***

VOLVO töötleb Sind puudutavaid isikuandmeid 1) halduseesmärkidel, nt Sinu avalduse käsitlemiseks ja hindamiseks ning Sinu kasutajakonto loomiseks ja haldamiseks; ja 2) värbamisel eesmärgiga on leida vabale ametikohale sobivaim kandidaat. Õiguslik alus isikuandmete töötlemiseks eespool nimetatud 1. ja 2. eesmärgil on VOLVO õigustatud huvi kehtestada organiseeritud süsteem teatud ametikohta taotlevate kandidaatide haldamiseks ning töötajate värbamise läbiviimiseks viisil, mis tagab kvalifitseeritud töötajate leidmise ja olemasolu Volvo Kontsernis.

Püüdes leida tasakaalu eespool märgitud VOLVO õigustatud huvide ja Sinu huvide ning põhiõiguste ja -vabaduste vahel, on lähtutud asjaolust, et värbamisprotsessiga kaasneb paratamatult isikuandmete töötlemine ning et kandidaadid peavad VOLVOLE töökohataotlust esitades seda mõistma ja aktsepteerima. VOLVO ei saa tagada oma eespool nimetatud õigustatud huvide kaitset, ilma et ta töötleks avalduse esitanud kandidaadi isikuandmeid. VOLVO suhtub saadud isikuandmetesse respektiga ja kooskõlas VOLVOS kehtivate põhimõtetega isikuandmete säilitamise ja neile juurdepääsu võimaldamise osas. VOLVO ei töötle mingeid muid andmeid peale töölevõtmiseks vajalike andmete ning isikuandmeid ei kasutata tulevikus mingil muul eesmärgil, välja arvatud juhul, kui Sa annad selleks oma nõusoleku. Sellepärast leiab VOLVO, et Sind puudutavate isikuandmete töötlemine vastab Sinu huvidele, mida Sa oled näidanud, kui esitasid VOLVOLE avalduse tööle asumiseks, ning asjaolu, et VOLVO Sinu isikuandmeid töötleb, ei kujuta endast Sinu põhiõiguste ja -vabaduste rikkumist.

Erandjuhtudel ning üksnes siis, kui ükski muu õiguslik alus pole kohaldatav, võib VOLVO paluda Sinu isikuandmete töötlemiseks Sinu nõusolekut. Kui me Sinu nõusolekut küsime, siis võid Sa oma nõusoleku igal ajal tagasi võtta, ent see ei mõjuta enne nõusoleku tagasivõtmist teostatud isikuandmete töötlemise õiguspärasust. Kui Sa soovid oma nõusoleku tagasi võtta, siis palume Sul pöörduda VOLVO andmekaitsespetsialisti poole eespool märgitud kontaktandmeid kasutades.

***Millistest allikatest VOLVO Sinu isikuandmeid saab?***

VOLVO saab Sinu isikuandmeid ennekõike Sinult endalt või kolmandatelt isikutelt, kellelt Sa oled meid volitanud oma isikuandmeid küsima. Mõni Sinu isikuandmetest, nt Sinu sisemine viitenumber genereeritakse VOLVO IT-süsteemide poolt automaatselt.

***Mis juhtub, kui Sa ei anna VOLVOLE oma isikuandmeid?***

Isikuandmete esitamine on nõutav ja vajalik Sinu avalduse töötlemiseks ning kui Sa nõutavaid isikuandmeid ei esita, ei saa VOLVO Sinu avaldust käsitleda.

***Kuidas VOLVO Sinu isikuandmeid jagab? Kas isikuandmeid edastatakse väljapoole ELi/EMPd?***

VOLVO ei jaga Sinu isikuandmeid kellegagi väljastpoolt Volvo Kontserni, välja arvatud õigusaktidega sätestatud juhtudel. Samas võib VOLVO juhul, kui see on vajalik isikuandmete töötlemiseks, jagada Sinu isikuandmeid teiste Volvo Kontserni äriühingutega, nt selliste äriühingutega, mis paiknevad väljaspool Euroopa Liidu või Euroopa Majanduspiirkonna (EL/EMP) territooriumi. Samuti võib Volvo juhul, kui see on vajalik isikuandmete töötlemiseks, jagada Sinu isikuandmeid kolmandatest isikutest tarnijatega, sh tarnijatega, mis paiknevad väljaspool ELi/EMP territooriumi.

Igal juhul garanteerib VOLVO nõuetekohaste turvameetmete kasutamise, mis tagavad Sinu isikuandmete piisava ja kohaldatavate isikuandmete kaitset reguleerivate õigusaktidega nõutud kaitse. Näiteks võib see tähendada kontsernisiseste või -väliste andmekaitselepingute sõlmimist, mis põhinevad Euroopa Liidus heakskiidetud Lepingu Tüüptingimustel või ELi-USA andmekaitseraamistiku Privacy Shield tingimustel või muudel konkreetsel ajal pädevate asutuste poolt tunnustatud või heakskiidetud mehhanismidel. Kui Sul on andmete edastamise kohta küsimusi, palume pöörduda VOLVO andmekaitsespetsialisti poole.

***Kui kaua VOLVO Sinu isikuandmeid säilitab?***

Kuni värbamisprotsessi lõpuni ja kahe (2) aasta jooksul pärast selle lõppemist (või kauem, vastavalt kohaldatavatele töösuhteid reguleerivatele õigusaktidele) võimalike vaidluste lahendamiseks (nt võimaliku diskrimineerimise korral). Kui Sa oled andnud nõusoleku oma isikuandmete säilitamiseks seoses tulevikus tekkida võivate töövõimalustega, siis säilitatakse Sinu andmeid seni, kuni Sa pole enam kandidaadina käsitletav ja/või seni, kuni Sa pole oma nõusolekut tagasi võtnud.

***Sinu isikuandmete kaitsega seotud õigused***

Sul on õigus nõuda VOLVOLT teavet selle kohta, milliseid Sind puudutavaid isikuandmeid töödeldakse, ning juurdepääsu sellistele isikuandmetele. Samuti on Sul õigus nõuda oma isikuandmete parandamist, kui need on ekslikud, ning paluda oma isikuandmete kustutamist. Lisaks sellele on Sul õigus nõuda oma isikuandmete töötlemise piiramist, mis tähendab, et Sa võid paluda, et teatud asjaoludel piiraks VOLVO Sinu isikuandmete töötlemist. Samuti on Sul õigus esitada vastuväiteid oma isikuandmete töötlemisele õigustatud huvi alusel või otseturunduse eesmärgil. Peale selle võid Sa kasutada andmete ülekantavuse õigust (Sinu isikuandmete edastamist teisel vastutavale töötlejale), kui VOLVO töötleb sinu isikuandmeid nõusoleku alusel või lepinguliste kohustuste täitmiseks ning andmete töötlemine on automatiseeritud.

Lisaks on Sul õigus esitada andmekaitse järelevalveasutusele kaebus selle kohta, kuidas VOLVO Sinu isikuandmeid töötleb. Kui soovid oma õigustest ja sellest, kuidas neid kasutada rohkem teada saada, siis palume Sul pöörduda VOLVO andmekaitsespetsialisti poole.